Publication: Magyar Közlöny
Issue: MK-2011-139 (Year: 2011, Number: 139)
Era: contemporary
Section: 1. melléklet az 1405/2011. (XI. 25.) Korm. határozathoz
Paragraph Index: 1336

56. Információs rendszer fejlesztések a környezethasználattal járó eljárások során felhasználandó adatok megosztására: Adatbázis kiépítése a környezethasználattal járó eljárások során felhasználandó adatok megosztására. A hatóságok számára a saját eljárásához szükséges mértékben elérhetõ adatbázis legyen alkalmas: – a párhuzamos hatósági adatigények kiszûrésére; – a felesleges, szakmailag indokolatlan adatbekérések megszüntetésére; – elektronikus adatszolgáltatás teljesítésére; – az egyes adatokban bekövetkezett változások egyablakos bejelentésére; – a környezetvédelemmel kapcsolatos tevékenységek átláthatóságának javítására, a jogszabályok megkerülésével mûködõ vállalkozói mûködés visszaszorítását célzó ellenõrzési gyakorlat megalapozására. Az adatbázis – 2012. január 1-jétõl fogja át az egységes környezethasználati engedélyezés során felhasználandó adattartalmakat, terjedjen ki légszennyezõ anyagok kibocsátásával, a felszíni vizek védelmével, valamint a hulladékok nyilvántartásával kapcsolatos eljárásokra, – majd 2013. január 1-jétõl kerüljön alkalmazásra valamennyi, környezethasználattal összefüggésben szükséges hatósági eljárásban. VM

Source: https://magyarkozlony.hu/hivatalos-lapok/d1ff19eb9ee18eb0fec72816386bf9c71d349cd2/dokumentumok/2c5f97f533f5488037633ed3dfce8baa724accb6/letoltes